Arthur Lismer

Arthur Lismer, CC (født 27. juni 1885 – død 23. mars 1969) var en engelskfødt kanadisk maler og tegner som var medlem av Group of Seven

I fødebyen Sheffield ble han lærling hos et firma som drev med fotogravyre. Ved hjelp av et stipend fikk han anledning til å ta kveldsundervisning ved Sheffield School of Arts fra 1898 til 1905. Deretter dro han til Antwerpen, Belgia og studerte ved Académie Royale (Antwerpen).

I 1911 emigrerte han til Canada og slo seg ned i Toronto, med jobb ved et satiremagasin («Grip»), noe han også hadde til felles med andre av gruppen. 

 President ved NSCAD universitetet 
Mellom 1916 og 1919 var Lismer rektor ved Victoria School of Art and Design (nå: Nova Scotia College of Art and Design).
Han ble utpekt som offisiell krigskunstnerBrandon, Laura. (2008). , der han laget bilder med utgangspunkt i Halifax havn. Kjente verker derfra dreide seg om minesveiping, patruljering/vakthold og kystforsvar..Gallatin, Albert. (1919).  
Tilbake i Toronto, var han viserektor ved Ontario College of Art (1919 - 1927). Deretter ble han leder av et program om kunst for barn, inspirert av østerrikeren Franz Cizek. I 1930-årene ble lignende programmer introdusert i Sør-Afrika. Han underviste også ved Columbia University, New York.
Fra 1940 ledet han kunstskolen ved Musée des beaux-arts i Montreal. 

 Group of Seven 
De fire som jobbet for satiremagasinet tilnærmet seg etterhvert til gruppen som ville bidra til å skape en nasjonal kanadisk kunst.Grigor, Angela Nairne. (2002).  En annen kunstner som var tilknyttet gruppen, var Tom Thomsen, som døde før stiftelsen. Han jobbet forøvrig også hos «Grip»

Stilmessig, var det hans tid i Antwerpen og studiet av Barbizonskolen og postimpresjonimen som viste igjen. Samarbeidet med kunstnerne før Group of Seven fikk fram det karakteristiske for landskapene også i hans nye hjemland. Han var ellers en flittig skissetegner og kunne lage gode karikaturer.

Fulltidsundervisning fra 1916 av, ga ham lite anledning til reiser med gruppen. Han var med Harris og Jackson i 1921 til Algoma, til Øvresjøen 1927 og til Rocky Mountains året etter. Han var sterkest knyttet til Georgian Bay, siden stedet lot seg kombinere med å være sammen med familien.

Han ble Companion of the Order of Canada (CC) i 1967.

Han døde i Montreal i 1969, og er gravlagt ved siden av andre medlemmer av gruppen ved McMichael Gallery 

 Referanser 

 Kilder 
 Brandon, Laura. (2008).  Art and War. New York: I.B. Tauris. 10-ISBN 1845112377/13-ISBN 9781845112370;   OCLC 225345535
 Darroch, Lois. (1981). Bright Land: a Warm Look at Arthur Lismer. Toronto: Merritt. 10-ISBN 0920886078/13-ISBN 9780920886076;  OCLC 421844431
 Gallatin, Albert Eugene. (1919).  Art and the Great War. New York: E.P. Dutton. OCLC 422817
 Grigor, Angela Nairne. (2002). Arthur Lismer, Visionary Art Educator. Montréal : McGill-Queen's University Press, 2002. 10-ISBN 0773522956/13-ISBN 9780773522954;  OCLC 500964462
 Reid, Dennis R. (1988). A Concise History of Canadian Painting. Toronto: Oxford University Press. 10-ISBN 0195406648/13-ISBN 9780195406641; 10-ISBN 0-19-540663-X; 13-ISBN 978-0-19-540663-4;   OCLC 18378555

 Eksterne lenker 

 Lismer, a NFB documentary 
 Arthur Lismer, Lethbridge College Buchanan Art Collection
 Gallery of Lismer's works 

 "Arthur Lismer: Painter and Educator", Harvard Square Library

Kategori:Group of Seven (Canada)
Kategori:Canadiske kunstnere
Kategori:Order of Canada
Kategori:Personer fra Sheffield
Kategori:Fødsler i 1885
Kategori:Dødsfall i 1969